CELEX: 62019CA0741
Language: hu
Date: 2021-09-02 00:00:00
Title: C-741/19. sz. ügy: A Bíróság (nagytanács) 2021. szeptember 2-i ítélete (a Cour d'appel de Paris [Franciaország] előzetes döntéshozatal iránti kérelme) – Moldovai Köztársaság kontra Komstroy társaság, az Energoalians társaság jogutódja (Előzetes döntéshozatal – Energia Charta Egyezmény – 26. cikk – A tagállamok közötti alkalmazhatatlanság – Választottbírósági ítélet – Bírósági felülvizsgálat – Tagállami bíróság hatásköre – Harmadik állambeli gazdasági szereplő és harmadik állam közötti jogvita – A Bíróság hatásköre – Az Energia Charta Egyezmény 1. cikkének 6. pontja – A „befektetés” fogalma)

2021.10.25.   
            
            
               HU
            
            
               Az Európai Unió Hivatalos Lapja
            
            
               C 431/21
            
         
      A Bíróság (nagytanács) 2021. szeptember 2-i ítélete (a Cour d'appel de Paris [Franciaország] előzetes döntéshozatal iránti kérelme) – Moldovai Köztársaság kontra Komstroy társaság, az Energoalians társaság jogutódja
      (C-741/19. sz. ügy) (1)
      
      (Előzetes döntéshozatal - Energia Charta Egyezmény - 26. cikk - A tagállamok közötti alkalmazhatatlanság - Választottbírósági ítélet - Bírósági felülvizsgálat - Tagállami bíróság hatásköre - Harmadik állambeli gazdasági szereplő és harmadik állam közötti jogvita - A Bíróság hatásköre - Az Energia Charta Egyezmény 1. cikkének 6. pontja - A „befektetés” fogalma)
      (2021/C 431/20)
      Az eljárás nyelve: francia
      
         A kérdést előterjesztő bíróság
      
      Cour d'appel de Paris
      
         Az alapeljárás felei
      
      
         Felperes: Moldovai Köztársaság
      
         Alperes: Komstroy társaság, az Energoalians társaság jogutódja
      
         Rendelkező rész
      
      Az 1994. december 17-én Lisszabonban aláírt, az Európai Unió nevében az 1997. szeptember 23-i 98/181/EK, ESZAK, Euratom tanácsi és bizottsági határozattal jóváhagyott Energia Charta Egyezményről szóló szerződés 1. cikkének 6. pontját és 26. cikkének (1) bekezdését úgy kell értelmezni, hogy egy villamosenergia-szolgáltatási szerződésből eredő, befektetéshez nem kapcsolódó olyan követelésnek az ezen egyezmény valamely szerződő felének vállalkozása általi megszerzése, amellyel valamely harmadik állam vállalkozása ugyanezen egyezmény egy másik szerződő felének állami vállalatával szemben rendelkezik, e rendelkezések értelmében nem minősül „befektetésnek”.
      
         (1)  HL C 413., 2019.12.9.